paragraph_text: Godine 1492. španjolska ekspedicija vođena Kristoforom Kolumbom doplovila je do sjevernoameričkog kontinenta, nakon čega Europljani sve više naseljuju novootkriveni kontinent. Prvo su naseljavali područja Karipskog mora (s otocima Hispaniola, Puerto Rico i Kuba), a početkom 16. stoljeća kopnene dijelove Južne i Sjeverne Amerike. U 19. stoljeću 50 milijuna ljudi napustilo je svoje domove u Europi putujući prema zapadu.